CELEX: 31991D0504
Language: el
Date: 1991-09-09 00:00:00
Title: 91/504/ΕΟΚ: Απόφαση του Συμβουλίου της 9ης Σεπτεμβρίου 1991 που υιοθετεί ένα ειδικό πρόγραμμα έρευνας και τεχνολογικής ανάπτυξης και επίδειξης για την Ευρωπαϊκή Οικονομική Κοινότητα στον τομέα της γεωργίας και της αγροβιομηχανίας, συμπεριλαμβανομένης της αλιείας ( 1990 - 1994 )

Avis juridique important

|

31991D0504

91/504/ΕΟΚ: Απόφαση του Συμβουλίου της 9ης Σεπτεμβρίου 1991 που υιοθετεί ένα ειδικό πρόγραμμα έρευνας και τεχνολογικής ανάπτυξης και επίδειξης για την Ευρωπαϊκή Οικονομική Κοινότητα στον τομέα της γεωργίας και της αγροβιομηχανίας, συμπεριλαμβανομένης της αλιείας ( 1990 - 1994 )  

Επίσημη Εφημερίδα αριθ. L 265 της 21/09/1991 σ. 0033 - 0039

ΑΠΟΦΑΣΗ ΤΟΥ ΣΥΜΒΟΥΛΙΟΥ  της 9ης Σεπτεμβρίου 1991  περί εγκρίσεως ειδικού προγράμματος έρευνας και τεχνολογικής ανάπυξης και επίδειξης για την Ευρωπαϊκή Οικονομική Κοινότητα, στον τομέα της γεωργίας και των γεωργικών βιομηχανιών,  συμπεριλαμβανομένης της αλιείας (1990-1994)  (91/504/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 130 0 παράγραφος 2,  την πρόταση της Επιτροπής (1),  Σε συνεργασία με το Ευρωπαϊκό Κοινοβούλιο (2),  Έχοντας υπόψη τη γνώμη της Οικονομικής και Κοινωνικής Επιτροπής (3),  Εκτιμώντας:  ότι, με την απόφαση 90/221/Ευρατόμ, ΕΟΚ (4), το Συμβούλιο θέσπισε ένα τρίτο πρόγραμμα-πλαίσιο για τις κοινοτικές δράσεις στον τομέα της έρευνας και της τεχνολογικής ανάπτυξης (1990-1994), στο οποίο καθορίζονται ιδίως οι δράσεις που πρέπει να αναληφθούν  για την ανάπτυξη των ευρωπαϊκών δυνατοτήτων που απαιτούνται για την κατανόηση και την εκμετάλλευση των ιδιοτήτων και των δομών της ζώσας ύλης- ότι η παρούσα απόφαση πρέπει να ληφθεί με βάση τους λόγους οι οποίοι εκτίθενται στο προοίμιο της εν λόγω  απόφασης-  ότι το άρθρο 130 Ι της συνθήκης προβλέπει ότι η εφαρμογή του προγράμματος-πλαισίου πραγματοποιείται μέσω ειδικών προγραμμάτων που αναπτύσσονται στο εσωτερικό κάθε δράσης-  ότι η βασική έρευνα στον τομέα της γεωργίας και των γεωργικών βιομηχανιών πρέπει να ενθαρρυνθεί στο σύνολο της Κοινότητας-  ότι, στα πλαίσια του προγράμματος που αποτελεί το αντικείμενο της παρούσας απόφασης, είναι ευκταίο να αξιολογούνται οι κοινωνικοοικονομικές επιπτώσεις καθώς και οι τυχόν τεχνολογικοί κίνδυνοι-  ότι, εκτός από το ειδικό πρόγραμμα σχετικά με το ανθρώπινο δυναμικό και την κινητικότητα, είναι δυνατό να αποδειχθεί αναγκαίο να ενθαρρυνθεί η κατάρτιση ερευνητών στα πλαίσια του προγράμματος αυτού-  ότι, δυνάμει του άρθρου 4 και του παραρτήματος Ι της απόφασης 90/221/Ευρατόμ, ΕΟΚ, το ποσό που κρίνεται αναγκαίο για την εκτέλεση του συνόλου του προγράμματος-πλαισίου περιλαμβάνει ποσό 57 εκατομμυρίων Ecu για τη συγκεντρωτική δράση διάδοσης και  αξιοποίησης, το οποίο κατανέμεται κατ' αναλογία του ποσού που προβλέπεται για κάθε ειδικό πρόγραμμα-  ότι, η εν λόγω απόφαση ορίζει ότι οι κοινοτικές δράσεις στον τομέα της έρευνας πρέπει να αποσκοπούν ιδίως στην ενίσχυση της επιστημονικής και τεχνολογικής βάσης της ευρωπαϊκής βιομηχανίας και στην ενθάρρυνση της βιομηχανίας να βελτιώσει τη διεθνή  ανταγωνιστικότητα της- ότι η εν λόγω απόφαση ορίζει επίσης ότι μια κοινοτική δράση δικαιολογείται εάν συμβάλλει, μεταξύ άλλων, στην ενίσχυση της οικονομικής και κοινωνικής συνοχής της Κοινότητας και στην προώθηση της συνολικής αρμονικής ανάπτυξής της,  ενώ ταυτόχρονα είναι σύμφωνη με το στόχο της επιδίωξης επιστημονικής και τεχνικής ποιότητας- ότι το πρόγραμμα που αποτελεί το αντικείμενο της παρούσας απόφασης θεωρείται ότι θα συμβάλει στην πραγματοποίηση αυτών των στόχων-  ότι, στον παρόν πρόγραμμα, είναι ανάγκη να συμμετάσχουν, όσο το δυνατόν περισσότερο, οι μικρομεσαίες επιχειρήσεις- ότι πρέπει να ληφθούν υπόψη οι ιδιαίτερες ανάγκες τους, υπό την επιφύλαξη της επιστημονικής και τεχνικής ποιότητας του προγράμματος-  ότι είναι ανάγκη, όπως προβλέπει το παράρτημα ΙΙ της απόφασης 90/221/Ευρατόμ, ΕΟΚ, να προωθηθεί η βελτίωση του συντονισμού της παραγωγής των χερσαίων και υδάτινων βιολογικών πόρων με τη χρήση τους από τους καταναλωτές και τη βιομηχανία-  την ιδιαίτερη σημασία της έρευνας στον τομέα της γεωργίας και των γεωργικών βιομηχανιών για τη βιωσιμότητα και την ανταγωνιστικότητα του γεωργικού τομέα, ιδίως στις λιγότερο ανεπτυγμένες περιοχές της Κοινότητας και τις περιοχές των οποίων η γεωργία  πάσχει από χρόνια διαρθρωτικά προβλήματα-  της ευκαιρίες που παρουσιάζουν οι χρήσεις των γεωργικών προϊόντων για σκοπούς πλην της διατροφής, τόσο για την προώθηση της ανταγωνιστικότητας των ευρωπαϊκών γεωργικών βιομηχανιών όσο και για τη διευκόλυνση της απορρόφησης των γεωργικών πλεονασμάτων-  την πολλαπλή σημασία (στους τομείς της οικονομίας, της υγείας, του περιβάλλοντος και του τουρισμού) της διατήρησης και της προστασίας των ευρωπαϊκών δασών από τους σοβαρούς κινδύνους υποβάθμισης και καταστροφής που προκαλούν οι πυρακαϊές των δασών και η  επεκτεινόμενη ερημοποίηση-  ότι ζητήθηκε η γνώμη της Επιτροπής Επιστημονικής και Τεχνικής Έρευνας (CREST),  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Θεσπίζεται ειδικό πρόγραμμα έρευνας και τεχνολογικής ανάπτυξης και επίδειξης για την Ευρωπαϊκή Οικονομική Κοινότητα στον τομέα της γεωργίας και των γεωργικών βιομηχανιών, συμπεριλαμβανομένης της αλιείας, όπως ορίζεται στο παράρτημα Ι, καλούμενο  εφεξής "πρόγραμμα", για την περίοδο από τις 9 Σεπτεμβρίου 1991 έως τις 31 Δεκεμβρίου 1994.  Άρθρο 2  1. Το ποσό που κρίνεται αναγκαίο για την εκτέλεση του προγράμματος ανέρχεται σε 329,67 εκατομμύρια Ecu. Στο ποσό αυτό περιλαμβάνονται 20 εκατομμύρια Ecu για δαπάνες προσωπικού και διοικητικές δαπάνες.  2. Ενδεικτική κατανομή του ποσού που κρίνεται αναγκαίο περιλαμβάνεται στο παράρτημα ΙΙ.  3. Εάν ληφθεί απόφαση από το Συμβούλιο, κατ' εφαρμογή του άρθρου 1 παράγραφος 4 της απόφασης 90/221/Ευρατόμ/ΕΟΚ, η παρούσα απόφαση θα αναπροσαρμοσθεί αναλόγως.  Άρθρο 3  Οι λεπτομέρειες εκτέλεσης του προγράμματος, καθώς και το ύψος της οικονομικής συμμετοχής της Κοινότητας, καθορίζονται στο παράρτημα ΙΙΙ.  Άρθρο 4  1. Κατά τη διάρκεια του δεύτερου έτους εφαρμογής του προγράμματος, η Επιτροπή το επανεξετάζει και υποβάλλει έκθεση των πορισμάτων της εξέτασης αυτής στο Ευρωπαϊκό Κοινοβούλιο και στο Συμβούλιο, ενδεχομένως, από προτάσεις τροποποιήσεων.  2. Κατά τη λήξη του προγράμματος, ομάδα αναξάρτητων εμπειρογνωμόνων αξιολογεί τα αποτελέσματά του, για λογαριασμό της Επιτροπής. Η έκθεση της ομάδας αυτής, συνοδευόμενη από τις παρατηρήσεις της Επιτροπής, υποβάλλεται στο Ευρωπαϊκό Κοινοβούλιο, το  Συμβούλιο και την Οικονομική και Κοινωνική Επιτροπή.  3. Οι εκθέσεις των παραγράφων 1 και 2 συντάσσονται με βάση τους στόχους που καθορίζονται στο παράρτημα Ι της παρούσας απόφασης και σύμφωνα με το άρθρο 2 παράγραφος 4 της απόφασης 90/221/Ευρατόμ, ΕΟΚ.  Άρθρο 5  1. Οι συμβάσεις που συνάπτονται από την Επιτροπή διέπουν τα δικαιώματα και τις υποχρεώσεις κάθε μέρους, συμπεριλαμβανομένων των λεπτομερειών διάδοσης, προστασίας και αξιοποίησης των αποτελεσμάτων της έρευνας, σύμφωνα με τις διατάξεις που  θεσπίζονται κατ' εφαρμογή του άρθρου 130 Ι δεύτερο εδάφιο της συνθήκης.  2. Σύμφωνα με τους στόχους που αναφέρονται στο παράρτημα Ι θα καταρτιστεί και, ενδεχομένως, θα αναπροσαρμόζεται πρόγραμμα εργασιών, το οποίο θα καθορίζει του επί μέρους στόχους, τον τύπο των έργων που θα πρέπει να αναληφθούν καθώς και τις σχετικές  χρηματοδοτικές διατάξεις που θα πρέπει να θεσπισθούν. Η Επιτροπή απευθύνει τις προσκλήσεις προς υποβολή προτάσεων έργων με βάση αυτό το πρόγραμμα εργασιών.  Άρθρο 6  1. Η Επιτροπή είναι υπεύθυνη για την εκτέλεση του προγράμματος, επικουρείται δε από μια επιτροπή, η οποία αποτελείται από αντιπροσώπους των κρατών μελών και προεδρεύεται από τον αντιπρόσωπο της Επιτροπής.  2. Ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρέπει να ληφθούν. Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Η  γνώμη διατυπώνεται με την πλειψηφία που προβλέπεται στο άρθρο 148 παράγραφος 2 της συνθήκης για τις αποφάσεις τις οποίες το Συμβούλιο καλείται να λάβει μετά από πρόταση της Επιτροπής. Κατά τη ψηφοφορία στο πλαίσιο της επιτροπής, οι ψήφοι των  αντιπροσώπων των κρατών μελών σταθμίζονται σύμφωνα με το εν λόγω άρθρο. Ο πρόεδρος δεν λαμβάνει μέρος στη ψηφοφορία.  3. α) Η Επιτροπή θεσπίζει τα προβλεπόμενα μέτρα, όταν αυτά είναι σύμφωνα με τη γνώμη της επιτροπής-  β) εάν τα προβλεπόμενα μέτρα δεν είναι σύμφωνα με τη γνώμη της επιτροπής, ή εάν δεν διατυπωθεί σχετική γνώμη, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική  πλειοψηφία.  Εάν, μετά την πάροδο τριών το πολύ μηνών από την υποβολή της πρότασης στο Συμβούλιο, το Συμβούλιο δεν έχει αποφασίσει σχετικά, τα προτεινόμενα μέτρα θεσπίζονται από την Επιτροπή.  Άρθρο 7  1. Η διαδικασία του άρθρου 6 εφαρμόζεται για:  - την κατάρτιση και την αναπροσαρμογή του προγράμματος εργασιών που αναφέρεται στο άρθρο 5 παράγραφος 2,  - τον καθορισμό του περιεχομένου των προσκλήσεων για την υποβολή προσφορών,  - την αξιολόγηση των έργων και των συντονισμένων δράσεων που αναφέρονται στο παράρτημα ΙΙΙ, καθώς και του προβλεπόμενου ποσού της κοινοτικής συμμετοχής στα έργα και στις συντονισμένες δράσεις εφόσον το εν λόγω ποσό υπερβαίνει τα 0,5 εκατομμύρια Ecu,  - τις παρεκκλίσεις από τους γενικούς κανόνες, που καθορίζονται στο παράρτημα ΙΙΙ,  - τη συμμετοχή σε οποιαδήποτε δράση οργανισμών και επιχειρήσεων τρίτων χωρών που αναφέρονται στο άρθρο 8,  - οποιαδήποτε προσαρμογή της κατανομής του ποσού που κρίνεται αναγκαίο, όπως αναφέρεται, ενδεικτικά, στο παράρτημα ΙΙ,  - τη θέσπιση μέτρων σχετικά με την αξιολόγηση του προγράμματος,  - τον καθορισμό των λεπτομερειών διάδοσης, προστασίας και εκμετάλλευσης των αποτελεσμάτων των ερευνών που διεξάγονται στα πλαίσια του προγράμματος.  2. Όταν, κατ' εφαρμογή της παραγράφου Ι τρίτη περίπτωση, το ποσό της κοινοιτικής συμμετοχής δεν υπερβαίνει τα 0,5 εκατομμύρια Ecu, η Επιτροπή ενημερώνει την επιτροπή σχετικά με τα έργα και τις συντονισμένες δράσεις καθώς και με το αποτέλεσμα της  αξιολόγησής τους.  Η Επιτροπή ενημερώνει επίσης την επιτροπή για την υλοποίηση των συνοδευτικών μέτρων που αναφέρονται στο παράρτημα ΙΙΙ.  Άρθρο 8  1. Η Επιτροπή εξουσιοδοτείται να διαπραγματεύεται, σύμφωνα με το άρθρο 130 Μ της συνθήκης, διεθνείς συμφωνείες με τις τρίτες χώρες μέλη της COST, ιδίως με τις χώρες μέλη της ΕΖΕΣ και με τις χώρες της Κεντρικής και Ανατολικής Ευρώπης,  προκειμένου οι χώρες αυτές να συνδεθούν, εν όλω ή εν μέρει, με το πρόγραμμα.  2. Εάν συναφθούν συμφωνίες-πλαίσια επιστημονικής και τεχνικής συνεργασίας μεταξύ της Κοινότητας και τρίτων ευρωπαϊκών χωρών, οι οργανισμοί και οι επιχειρήσεις που είναι εγκατεστημένοι στις χώρες αυτές, μπορούν, βάσει του κριτηρίου του αμοιβαίου οφέλους,  να γίνουν δεκτοί πρός συμμετοχή σε δράση που αναλαμβάνεται στα πλαίσια αυτού του προγράμματος.  Σε κανέναν συμβαλλόμενο, εγκατεστημένο εκτός της Κοινότητας, ο οποίος συμμετέχει σε δράση που αναλαμβάνεται στα πλαίσια του προγράμματος δεν μπορεί να χορηγείται κοινοτική χρηματοδότηση για το πρόγραμμα. Ο συμβαλλόμενος αυτός συμμετέχει στα γενικά  διοικητικά έξοδα.  Άρθρο 9  Η παρούσα απόφαση απευθύνεται στα κράτη μέλη. Βρυξέλλες, 9 Σεπτεμβρίου 1991. Για το Συμβούλιο  Ο Πρόεδρος  W. KOK   (1) ΕΕ αριθ. C 174 της 16. 7. 1990, σ. 60. (2) ΕΕ αριθ. C 48 της 25. 2. 1991, σ. 145, και ΕΕ αριθ. C 240 της 16. 9. 1991. (3) ΕΕ αριθ. C 41 της 18. 2. 1991, σ. 1. (4) ΕΕ αριθ. L 117 της 8. 5. 1990, σ. 28.    ΠΑΡΑΡΤΗΜΑ Ι  ΕΠΙΣΤΗΜΟΝΙΚΟΙ ΚΑΙ ΤΕΧΝΙΚΟΙ ΣΤΟΧΟΙ ΚΑΙ ΠΕΡΙΕΧΟΜΕΝΟ ΤΟΥ ΕΙΔΙΚΟΥ ΠΡΟΓΡΑΜΜΑΤΟΣ  Το ειδικό πρόγραμμα ανταποκρίνεται πλήρως στους προσανατολισμούς του τρίτου προγράμματος-πλαισίου ως προς τους επιστημονικούς και τεχνικούς στόχους και τους απώτερους σκοπούς τους οποίους επιδιώκει. Το πρόγραμμα καλύπτει το σύνολο της γεωργίας, της  δενδροκομίας, της δασοκομίας, της υδατοκαλλιέργειας, της αλιείας, των βιομηχανικών τροφίμων και μη εδώδιμων προϊόντων (ιδίως τις μικρομεσαίες επιχειρήσεις).  Το σημείο ΙΙ.4.Β του παραρτήματος ΙΙ της απόφασης 90/221/Ευρατόμ, ΕΟΚ, αποτελεί αναπόσπαστο μέρος του ειδικού προγράμματος.  Το πρόγραμμα αυτό θα συνίσταται κατ' ουσίαν σε προανταγωνιστικά έργα έρευνας και τεχνολογικής ανάπτυξης που θα αποσκοπούν σε εφαρμογές οικονομικώς εφικτές και πρόσφορες για την επίτευξη των στόχων του. Κατά συνέπεια, πρέπει να ενθαρρυνθεί η διεξαγωγή  οικονομικών μελετών. Πρέπει επίσης να αξιολογηθούν οι κοινωνικο-οικονομικές επιπτώσεις των εφαρμοζόμενων νέων τεχνολογιών.  Θα επιδιώκεται πάντοτε η επίτευξη οικολογικών ωφελημάτων: θα ληφθούν όλα τα ενδεδειγμένα μέτρα για να προληφθούν οι επιβλαβείς επιπτώσεις στο περιβάλλον και να προωθηθεί μια οικονομικώς μακρόπνοη ανάπτυξη. Θα εξασφαλιστεί ο συντονισμός με τις συναφείς  δραστηριότητες που διεξάγονται στα πλαίσια του ειδικού προγράμματος για το περιβάλλον. Ιδιαίτερη προσοχή θα δοθεί στις ανά σύστημα προσεγγίσεις, σύμφωνα με τις οποίες η γεωργία, οι γεωργικές βιομηχανίες και η φύση ή οι κοινωνικοοικονομικές πλευρές της  υπαίθρου, αντιμετωπίζονται ως στοιχεία ενός γενικότερου οικοσυστήματος.  Προς το σκοπό αυτό, θα δοθεί ιδιαίτερη έμφαση στη συνένωση διαφόρων τμημάτων ή κλάδων του τομέα της γεωργίας και των γεωργικών βιομηχανιών σε καθέτως και οριζοντίως συντονισμένα σχέδια τα οποία θα καλύπτουν διάφορους επιστημονικούς τομείς ή/και κρίκους  της αλυσίδας παραγωγής.  Ένα παράδειγμα οριζόντιου σχεδίου είναι η έρευνα για τη συνδυασμένη παραγωγή τροφίμων και μη εδώδιμων προϊόντων από μια συγκεκριμένη γεωργική παραγωγή.  Ένα κάθετο σχέδιο μπορεί να περιλαμβάνει έρευνα όσον αφορά τη βελτίωση των φυτών, τη γεωπονία, τη μετασυλλεκτική τεχνολογία, την επεξεργασία και τις ιδιότητες τελικής χρήσης μιας συγκεκριμένης καλλιέργειας.  Τα σχέδια επίδειξης, θα έχουν ως στόχο να αποδείξουν, στην κατά το δυνατόν ρεαλιστικότερη κλίμακα, την τεχνική σκοπιμότητα και την οικονομική βιωσιμότητα ενός νέου προϊόντος ή/και μιας νέας τεχνολογίας, η οποία έχει αποδειχθεί σκόπιμη σε μικρή κλίμακα.  Στα σχέδια επίδειξης πρέπει να συμμετέχουν τόσο οι παραγωγοί όσο και οι χρήστες.  Οι έρευνες θα συμβάλουν στην αποτελεσματικότητα των μέτρων που προτείνονται στο πλαίσιο της κοινής γεωργικής πολιτικής και των άλλων συναφών κοινοτικών πολιτικών, ιδίως μειώνοντας ή εξαλείφοντας τα αρνητικά τους αποτελέσματα, π.χ. με την προοπτική της  ανάπτυξης της υπαίθρου.  Θα διεξαχθεί και θα ενθαρρυνθεί η έρευνα στο προ της τυποποίησης στάδιο, προκειμένου να εξασφαλιστεί μια στέρεη επιστημονική βάση για την εκπόνηση προτύπων και κανόνων για την παραγωγή και τη χρήση των βιολογικών πόρων.  Στη συνέχεια, εκτίθεται αναλυτικά το περιεχόμενο του ειδικού προγράμματος το οποίο βασίζεται και λαμβάνει υπόψη τα προαναφερόμενα στοιχεία.  Τομέας 1: Πρωτογενής παραγωγή στη γεωργία, τη δενδροκομία, τη δασοκομία, την αλιεία και την υδατοκαλλιέργεια  Οι εργασίες του τομέα αυτού αποσκοπούν στην προσαρμογή της πρωτογενούς παραγωγής στις ποιοτικές και ποσοτικές απαιτήσεις της αγοράς και των καταναλωτών. Θα ληφθούν υπόψη οι κοινοτικές πολιτικές και η απαραίτητη εξέλιξή τους, ιδίως όσον αφορά τη γεωργία,  και την αλιεία, με την προοπτική της εσωτερικής αγοράς.  Πάγιος στόχος θα είναι η αποτελεσματική προστασία του περιβάλλοντος, χάρη σε μια προσέγγιση βάσει του γενικού οικοσυστήματος με μόνιμη οικονομική ανάπτυξη. Διευκολύνοντας τις θετικές αλληλεπιδράσεις μεταξύ του περιβάλλοντος και των οικονομικών και  τεχνολογικών παραγόντωνν της πρωτογενούς παραγωγής, οι δραστηριότητες έρευνας και ανάπτυξης θα συμβάλουν στην αποδοτικότητα και την ανταγωνιστικότητα της γεωργίας, της δενδροκομίας, της αλιείας και της υδατοκαλλιέργειας.  Οι τομείς που μπορούν να ερευνηθούν, κατά προτίμηση στο πλαίσιο της ανά σύστημα προσέγγισης, αναφέρονται ενδεικτικά: συστήματα παραγωγής που επηρεάζουν λιγότερο το περιβάλλον, για την ποιοτική βελτίωση των καλλιεργητικών προϊόντων, των δένδρων, εων  εκτρεφόμενων ζώων και των ψαριών, για την καλύτερη διαχείριση της φυτικής παραγωγής και της υγείας και των συνθηκών διαβίωσης των ζώων- συστήματα εντατικής εκμετάλλευσης του εδάφους και οι οικονομικές επιπτώσεις των μεταβολών του περιβάλλοντος,  συμπεριλαμβανομένων των κλιματικών μεταβολών (με ταυτόχρονο συντονισμό των σχετικών δραστηριοτήτων με τις δραστηριότητες του προγράμματος έρευνας και ανάπτυξης στον τομέα του περιβάλλοντος), στην ποσότητα και την ποιότητα των προϊόντων- και, τέλος, οι  αποτελεσματικές μέθοδοι για τη διατήρηση των πόρων. Θα αναπτυχθούν αποτελεσματικότερες μέθοδοι για την αξιολόγηση των χερσαίων και υδάτινων βιολογικών πόρων, καθώς και καλύτερες τεχνικές για την πλέον προσανατολισμένη και πιο διαρκή εκμετάλλευση των  βιολογικών πόρων.  Η επιστημονική και τεχνική υποστήριξη θα χρησιμεύσει στη μείωση των ανισορροπιών καθ θα επιτρέψει τη διαφοροποίηση της γεωργίας, της δασοκομίας, της υδατοκαλλιέργειας και της αλιείας, με σκοπό την παραγωγή παραδοσιακών και νέων τροφίμων και προϊόντων  που δεν προορίζονται για την ανθρώπινη διατροφή όταν υπάρχουν ευνοϊκές συνθήκες αγορά. Ως τομείς που μπορούν να μελετηθούν αναφέρονται ενδεικτικά: η παραγωγή ινών και πρωτεϊνούχων προϊόντων, προϊόντα με μεγάλη προστιθέμενη αξία, ειδικά προϊόντα από  συγκεκριμένες περιοχές, προϊόντα βιολογικής γεωργίας, μέσα πρόληψης και καταπολέμησης των επιδημιών, συμπληρωματικές δραστηριότητες του αγροκτήματος, ενεργοπαραγωγές καλλιέργειες, νέα είδη για υδατοκαλλιέργεια, βελτιωμένη εκμετάλλευση των αλιευτικών  πόρων και πρόληψη της υπερεκμετάλλευσής τους.  Θα αναληφθούν δράσεις για τη βελτίωση των κοινωνικοοικονομικών συνθηκών των αναπτυξιακά καθυστερημένων περιοχών και για την καταπολέμηση των φυσικών ή/και κοινωνικοοικονομικών πτυχών της ερημοποίησης και της καταστροφής των δασών. Ενδεικτικά  αναφέρονται: έρευνα και ανάπτυξη για την καταπολέμηση της διάβρωσης, ολοκληρωμένα συστήματα για τη διαχείριση των μειονεκτικω'ν εδαφών, καλλιέργεια ειδών που αντέχουν σε δυσμενείς συνθήκες, μέθοδοι και εργαλεία για την αναδάσωση υπό δυσμενείς συνθήκες  και ανάπτυξη της φυσικής αλιείας και των συναφών δραστηριοτήτων.  Τομέας 2: Εισροές της γεωργίας, της δενδροκομίας, της δασοκομίας, της αλιείας και της υδατοκαλλιέργειας  Το τμήμα αυτό αφορά τις εργασίες που θα συμβάλουν στην ανταγωνιστικότητα και τη βιωσιμότητα των γεωργικών, δασικών, αλιευτικών και υδατοκαλλιεργητικών επιχειρήσεων, προσαρμόζοντας κατάλληλα την ποσότητα των εισροών και περιορίζοντας το κόστος παραγωγής.  Οι εργασίες αυτές θα συμβάλουν επίσης στην προστασία του περιβάλλοντος και στη μακροχρόνια εκμετάλλευση των βιολογικώνν πόρων. Ιδιαίτερη προσοχή θα δοθεί στις ανάγκες των μειονεκτικών και προβληματικών αγροτικών και παράκτιων περιοχών.  Θα αναπτυχθούν εισροές που συμβιβάζονται με την προστασία του περιβάλλοντος και την καλή ενεργειακή απόδοση για τη γεωργία, την κτηνοτροφία, την εκμετάλλευση των δασών, την αλιεία και την υδατοκαλλιέργεια. Θα αναπτυχθούν π.χ. γενετικώς βελτιωμένα  στελέχη ή φυλές μικροοργανισμών, φυτών, ζώων και ψαριών (ανθεκτικότητα σε επιβλαβείς οργανισμούς και σε ασθένειες, απόδοση, ποιότητα, προσαρμογή στο περιβάλλον)- θρεπτικές ουσίες (ζωοτροφές, λιπάσματα και αζωτοδέσμευση από μη ψυχανθή)- συστήματα για την  καταπολέμηση των παρασίτων και των ασθενειών (ολοκληρωμένος έλεγχος των παρασίτων, εμβόλια, βιολογική κταπολέμηση των παρασίτων)- εξοπλισμός (μηχανές, εργαλεία, π.χ. αλιευτικά εργαλεία τα οποία βελτιώνουν την επιλεκτικότητα όσον αφορά το μέγεθος και το  είδος, συστήματα υδατοκαλλιέργειας)- συστήματα παρακολούθησης και ελέγχου (υλικό και λογισμικό).  Τομέας 3: Επεξεργασία των βιολογικών πρώτων υλώνν που προέρχονται από τη γεωργία, τη δενδροκομία, τη δασοκομία, την αλιεία και την υδατοκαλλιέργεια  Ο στόχος του τομέα αυτού είναι η ανάπτυξη, μέσω προανταγωνιστικών δράσεων έρευνας και ανάπτυξης, των βάσεων για μεθόδους (συμπεριλαμβανομένης της μεταφοράς και της αποθήκευσης) που επιτρέπουν την παραγωγή νέων ή βελτιωμένων ανταγωνιστικών προϊόντων  στους τομείς των τροφίμων και των μη εδώδιμων προϊόντων και στον ενεργειακό τομέα (π.χ. η βιομάζα). Προς το σκοπό αυτό, πρέπει να επινοηθούν νέες βιομηχανικές και ενεργειακές εφαρμογές των πρώτων βιολογικών υλών, οι οποίες είναι αποδοτικότερες και δεν  θίγουν το περιβάλλον ούτε τη δημόσια υγεία.  Θα αναπτυχθούν νέες αποδοτικές μέθοδοι διαχωρισμού, εξαγωγής και μετατροπής για τις ήδη υπάρχουσες, τις βελτιωμένες ή τις νέες βιολογικές πρώτες ύλες (συμπεριλαμβανομένων των υποπροϊόντων των παραδοσιακών βιομηχανικών μεθόδων - π.χ. βιομάζα. Θα  αναπτυχθούν ιδίως νέες μέθοδοι επεξεργασίας ή μεταποίησης οι οποίες θα βασίζονται σε φυσικές, μηχανικές, χημικές και βιολογικές μεθόδους.  Θα δοθεί έμφαση στις καινοτόμες και αποδοτικές μεθόδους που διατηρούν ή βελτιώνουν την ποιότητα των μεταποιημένων προϊόντων, βελτιώνουν τη διαχείριση των υδάτινων πόρων και τη χρησιμοποίηση των υποπροϊόντων, μετατρέπουν τη βιομάζα σε ενέργεια ή σε άλλες  μορφές για βιομηχανική χρήση, μειώνουν την ποσότητα των απορριμάτων και τη ρύπανση που οφείλεται στις μεταποιητικές δραστηριότητες ή επιτρέπουν την παραγωγή βιοαποικοδομήσιμων προϊόντων.  Τομέας 4: Τελική χρήση και τελικά προϊόντα  Ο στόχος του τομέα αυτού είναι η καλύτερη γνώση των χαρακτηριστικών, τα οποία ανταποκρίνονται στις ανάγκες των χρήστων και των καταναλωτών, ιδίως όσον αφορά τη δημόσια υγεία και το περιβάλλον, των τελικών προϊόντων που παράγονται από βιολογικά υλικά  (τρόφιμα και μη εδώδιμα προϊόντα, συμπεριλαμβανομένων των ενεργειακών προϊόντων καθώς και των προϊόντων της δασοκομίας και της δενδροκομίας). Εξάλλου, κατά τον καθορισμό των προτεραιοτήτων, θα ληφθούν δεόντως υπόψη οι ανάγκες της βιομηχανίας.  Στον τομέα των τροφίμων, οι εργασίες θα αφορούν κυρίως τον προσδιορισμό και τηην ικανοποίηση των αναγκών διατροφής των καταναλωτών, την τοξικολογία, την υγιεινή και την ασφάλεια των τροφίμων. Ως τομείς της έρευνας και της ανάπτυξης αναφέρονται  ενδεικτικά: οι αλληλεπιδράσεις μεταξύ της διατροφής και υγείας, τα οργανοληπτικά χαρακτηριστικά των τροφίμων, οι απαιτήσεις και οι συνήθειες των καταναλωτών, τα "φυσικά" πρόσθετα των τροφίμων και οι μέθοδοι ποιοτικού ελέγχου, οι επιπτώσεις της  μεταποίησης, του χειρισμού, της μεταφοράς και της αποθήκευσης, η σχέση μεταξύ της διανομής και των καταναλωτών.  Στον τομέα των μη εδώδιμων προϊόντων, θα δοθεί προτεραιότητα στον προσδιορισμό νέων τύπων προϊόντων που θίγουν λιγότερο το περιβάλλον (και στα χαρακτηριστικά που πρέπει να έχουν τα προϊόντα αυτά), όπως π.χ. βιοαποικοδομήσιμα υλικά, νέα σύνθετα υλικά,  χημικά (απορρυπαντικά, λιπαντικά) και φαρμακευτικά προϊόντα που παράγονται από βιολογικές πρώτες ύλες, βιοσυμβατά πολυμερή που χρησιμοποιούνται π.χ. για ιατρικές εφαρμογές, παράγοντες βραδείας αποδέσμευσης για τα φάρμακα, σπόροι, λιπάσματα, φυτοφάρμακα,  ζιζανιοκτόνα κ.λπ.  Η προ της τυποποίησης έρευνα θα διαδραματίσει σημαντικό ρόλο παρέχοντας την επιστημονική βάση καθορισμού και μέτρησης των (ακατέργαστων και μεταποιημένων) προϊόντων, ιδίως δε των ειδικών προϊόντων που έχουν ιδιαίτερη σημασία για τις συγκεκριμένες  περιοχές.     ΠΑΡΑΡΤΗΜΑ ΙΙ  ΕΝΔΕΙΚΤΙΚΗ ΚΑΤΑΝΟΜΗ ΤΟΥ ΠΟΣΟΥ ΠΟΥ ΚΡΙΝΕΤΑΙ ΑΝΑΓΚΑΙΟ ΓΙΑ ΤΗΝ ΕΚΤΕΛΕΣΗ ΤΟΥ ΕΙΔΙΚΟΥ ΠΡΟΓΡΑΜΜΑΤΟΣ  (σε εκατομμύρια Ecu)      Τομέας  Κατανομή     1. Πρωτογενής παραγωγή στη γεωργία, τη δασοκομία, την υδατοκαλλιέργεια και την αλιεία  100  2. Εισροές της γεωργίας, της δασοκομίας, της υδατοκαλλιέργειας και της αλιείας  65  3. Επεξεργασία των βιολογικών πρώτων υλών που  προέρχονται από τη γεωργία, την αλιεία, τη δασοκομία και την υδατοκαλλιέργεια  100  4. Τελική χρήση και τελικά προϊόντα  64,67     Σύνολο  329,67 (1) (2) (3)    (1) Συμπεριλαμβανομένων των δαπανών προσωπικού, που ανέρχονται σε 9 εκατομμύρια Ecu,  και των διοικητικών δαπανών, που ανέρχονται σε 11 εκατομμύρια Ecu. Το 10 % των πιστώσεων θα διατεθεί για τη βασική έρευνα. Μεταξύ 2 και 5 % των πιστώσεων θα διατεθούν για την κατάρτιση των ερευνητών.  (2) Ένα ποσό το οποίο κρίνεται αναγκαίο ύψους 3,33 εκατομμύρια Ecu και το οποίο δεν περιλαμβάνεται στα 329,67 εκατομμύρια Ecu, θα κρατηθεί ως συνεισφορά του ειδικού προγράμματος "Γεωργία και Γεωργικές Βιομηχανίες" στην κεντρική δράση διάδοσης και  αξιοποίησης των αποτελεσμάτων.  (3) Από το σύνολο, ποσό ύψους 45 εκατομμύρια Ecu θα κρατηθεί για την υλοποίηση σχεδίων επίδειξης   Η κατανομή μεταξύ των διαφόρων τομών δεν αποκλείει τη δυνατότητα ορισμένων έργων να υπάγονται σε περισσότερους του ενός τομείς.     ΠΑΡΑΡΤΗΜΑ ΙΙΙ  Τρόπος εκτέλεσης του ειδικού προγράμματος  1. Η Επιτροπή θέτει σε εφαρμογή το ειδικό πρόγραμμα με βάση τους στόχους και το επιστημονικό και τεχνικό περιεχόμενο που ορίζονται στο παράρτημα Ι.  2. Ο τρόπος εκτέλεσης του προγράμματος, που αναφέρεται στο άρθρο 3, καλύπτει τα σχέδια έρευνας και τεχνολογικής ανάπτυξης, τα σχέδια επίδειξης, τα συνοδευτικά μέτρα και τις συντονισμένες δράσεις. Η επιλογή τους πρέπει να λαμβάνει υπόψη τα κριτήρια που  αναφέρονται στο παράρτημα ΙΙΙ της απόφασης 90/221/Ευρατόμ, ΕΟΚ καθώς και τους στόχους που καθορίζονται στο παράρτημα Ι της παρούσας απόφασης.  - Τα σχέδια έρευνας και επίδειξης  Για τα σχέδια έρευνας και επίδειξης, συνάπτονται συμβάσεις κοινής δαπάνης στον τομέα της έρευνας και τεχνολογικής ανάπτυξης, με κοινοτική χρηματοδοτική συμμετοχή που δεν υπερβαίνει κανονικά το 50 % για τα σχέδια έρευνας και το 30 % για τα σχέδια  επίδειξης. Τα πανεπιστήμια και τα λοιπά ερευνητικά κέντρα που συμμετέχουν σε δράσεις κοινής δαπάνης θα έχουν, ανά έργο, τη δυνατότητα είτε να ζητούν χρηματοδότηση 50 % των συνολικών δαπανών για τα σχέδια έρευνας και 30 % για τα σχέδια επίδειξης, είτε  χρηματοδότηση 100 % του πρόσθετου κόστους.  Οι ερευνητικές δράσεις και οι δράσεις επίδειξης, με κοινή δαπάνη πρέπει, κατά κανόνα, να εκτελούνται από συμμετέχοντες που είναι εγκατεστημένοι στην Κοινότητα. Κατά κανόνα, τα σχέδια στα οποία μπορούν να συμμετέχουν π.χ. πανεπιστήμια, ερευνητικοί  οργανισμοί και βιομηχανικές εταιρείες, συμπεριλαμβανομένων των μικρομεσαίων επιχειρήσεων, πρέπει να προβλέπουν τη συμμετοχή τουλάχιστον δύο εταίρων, ανεξάρτητων μεταξύ τους και εγκαταστημένων σε διαφορετικά κράτη μέλη. Οι συμβάσεις που αφορούν τις  ερευνητικές δράσεις κοινής δαπάνης πρέπει, κατά κανόνα, να συνάπτονται έπειτα από μια διαδικασία επιλογής που βασίζεται σε προσκλήσεις προς υποβολή προσφορών οι οποίες δημοσιεύονται στην Επίσημη Εφημερίδα των Ευρωπαϊκών Κοινοτήτων.  - Τα συνοδευτικά μέτρα  Τα συνοδευτικά μέτρα που αναφέρονται στο άρθρο 7 της παρούσας απόφασης θα συνίστανται:  - στη διοργάνωση επιστημονικών σεμιναρίων, εργαστηρίων και διασκέψεων,  - σε δραστηριότητες εσωτερικού συντονισμού με τη σύσταση ομάδων ρύθμισης,  - σε εκπαιδευτικές δραστηριότητες αιχμής, με έμφαση στις πολυκλαδικές δραστηριότητες,  - στην προαγωγή της εκμετάλλευσης των αποτελεσμάτων,  - στην ανεξάρτητη επιστημονική και στρατηγική αξιολόγηση της λειτουργίας των σχεδίων και του ειδικού προγράμματος.  - Οι συντονισμένες δράσεις  Οι συντονισμένες δράσεις συνίστανται σε προσπάθειες που αναλαμβάνει η Κοινότητα για το συντονισμό των επιμέρους ερευνητικών δράσεων που διεξάγονται στα κράτη μέλη. Η κοινοτική συμμετοχή στις συντονισμένες δράσεις μπορεί να ανέρχεται μέχρι και στο 100 %  των δαπανών συνεννόησης.  3. Η δράση των γνώσεων που αποκτώνται στα πλαίσια της εκτέλεσης των σχεδίων πραγματοποιείται, αφενός, στο εσωτερικό του ειδικού προγράμματος και, αφετέρου, με συγκεντρωτική δράση, σύμφωνα με την απόφαση που αναφέρεται στο άρθρο 4 τρίτο εδάφιο της  απόφασης 90/221/Ευρατόμ, ΕΟΚ.  4. Κάθε πρόταση πρέπει να περιλαμβάνει μια δήλωση για τις επιπτώσεις στο περιβάλλον. Η δήλωση αυτή πρέπει επίσης να περιλαμβάνει τη δέσμευση τήρησης των σχετικών κανόνων ασφαλείας.